Haris Silajdžić, Mirko Šarović i Dragan Čović u Predsjedništvu BiH? 16/9/02 - 2002-09-16
Prema istraživanju raspoloženja birača u BiH, koje je sproveo NDI - Nacionalni demokratski institut iz Washingtona, kada je riječ o izb
Nacionalni demokratski institut za međunarodne odnose iz Washingtona objavio je danas nove rezultate istraživanja javnog mnijenja u BiH o namjerama birača. Kad je riječ o izboru članova Predsjedništva, po rezultatima ovog istraživanja najviše glasova imaju Haris Silajdžić, Mirko Šarović i Dragan Čović. U utrci stranaka za Zastupnički dom Parlamentarne skupštine BiH, po ovom istraživanju najviše glasova opredijeljenih birača, osvojio bi SDP, 15 posto, nakon njega je SDS sa 14 posto glasova, što je za dva post manje u odnosu na prethodno ispitivanje, slijede SDA i Stranka za BiH sa po 11 posto glasova, HDZ deset, SNSD 9, PDP i BOSS pet posto glasova. Podrška za tri od četiri najveće stranke u utrci za Zastupnički dom Parlamenta Federacije BiH bilježi porast u proteklih sedam dana. Izuzetak predstavlja HDZ, čija podrška i dalje opada. Povećanje podrške SDP-u, SDA i SBiH kako izgleda korespondira sa smanjenjem broja neopredjeljenih birača, te među manjim strankama čija je biračka baza među Bošnjacima. U narodnoj skupštini RS SNSD je jedina stranka koja bilježi porast podrške za 3% među opredjeljenim biračima, tokom prethodne sedmice, u utrci za mjesta u NSRS. Sve ostale stranke ili bilježe pad, ili nisu promijenile svoju poziciju. SDS je i dalje na prvom mjestu, sa 38 posto podrške, što je za dva posto manje u odnosu na prethodno istraživanje. U izboru za mjesto predsjednika RS,vodeću poziciju i dalje drži gospodin Dragan Čavić, kandidat SDS!